­­

Planlægning af Bookcamp - eksempel

**Indeholder:**

1. Titel på tilbud
2. Målgruppe og læringsforudsætninger
3. Rammefaktorer
4. Målsætning – hvad skal deltagerne lære?
5. Plan for undervisning
6. Evaluering

|  |  |
| --- | --- |
| **Titel på tilbud** | Bookcamp |

|  |  |
| --- | --- |
| **Målgruppe og læringsforudsætninger** | 6. klasse  Klasselæreren skal indgå i planlægning og afvikling af workshops – og forpligte sig på, at eleverne bruger deres nye viden og videregiver ´noget´ til andre klasser på skolen.  Der er ikke krav om, at alle elever skal kunne læse – vi læser også med ørerne. |

|  |  |
| --- | --- |
| **Rammefaktorer**  Læremiddel? (bøger, papir, it mv.) | **Fysisk** **fremmøde**:  Ét planlægningsmøde med den deltagende lærer  Tre forskellige workshops med eleverne a 4-5 timer  Afsluttende besøg af forfatter, hvor alle elever fra læsebootcamp samles    **Lokaler**:  Hemsen og mødelokale 2 samt Æsken til højtlæsning    **Praktisk**:  Aftale om lån af Ipads til produktion af booktrailers  Stor skærm til at vise booktrailers  Materialer til *det norske barnbokbad*(printes og lægges i mappe)  Eleverne skal have adgang til romanen *Ilttyv*enten digitalt eller fysisk  Papir og skriveredskaber  Flip-over med program for de enkelte dage  Malertape og tusch til navneskilte  Printe fototilladelser, som eleverne får med hjem ved første besøg |

|  |  |
| --- | --- |
| **Målsætning – hvad skal deltagerne lære?** | * At formidle læseglæde og den gode læseoplevelse til andre børn * At finde ro til fordybelse i læsningen * At interviewe og stille de gode spørgsmål til forfatteren * At det er spændende og givende at læse bøger… |

|  |  |
| --- | --- |
| **Plan for undervisningen** | Aftalt med klassens lærer.   **Første besøg: fokus på den gode læseoplevelse.**   * Velkomst v. bibliotekaren. Dagens program gennemgås. * Eleverne får navneskilte (malertape + tusch). * Eleverne fortæller om den bedste bog, de har læst. Bøgerne skrives på en flipover. * 10 minutters pause * Klassen hører de første 4-6 kapitler af *Ilttyv* læst højt i forskellige scenarier med forskellige oplæsere (Tiril læser højt med udsigt til havnen, Jesper læser højt i kaminildens skær, men der kan leges med formatet) * Spisepause undervejs * Fælles samtale: hvilken oplæsningssituation gav den bedste oplevelse? Hvorfor synes du/I det?  Eleverne designer herefter en højtlæsningssituation, som de skal iscenesætte for deres venskabsklasse. Der tegnes og skrives på papir. Har vi god tid, kan det være en byggeproces med pap mv.     **Andet besøg: formidling af Ilttyv gennem booktrailers**   * Velkomst * En runde *fælles hukommelse.*Hvad er der sket i romanen indtil videre – og hvad har I læst siden sidst? * Intro til booktrailers: Vi ser 2-3 eksempler på booktrailers * Intro til forskellige filmiske virkemidler og kameravinkler. Herefter går eleverne i grupper og afprøver de forskellige teknikker (perspektiv, beskæring, skift synsvinkel) med deres telefoner. * Pause * Vi ser elevernes øvebilleder i fællesskab * Klassen introduceres til værktøjet IMovie forfilm * I grupper går eleverne i gang med at planlægge deres booktrailer:  Udgangspunkt i en scene eller et rids over hele handlingsforløbet?  Gode lokationer til foto-shoot?  Hvem spiller hvilke roller?  Brug af rekvisitter? (bør minimeres!) * Pause midtvejs * Eleverne arbejder videre på deres booktrailers, der skal gøres færdige i skoletiden – og inden næste biblioteksbesøg.     **Tredje besøg: Opsamling og forberedelse til forfatterbesøg**   * Velkommen * Vi ser de færdige booktrailers * Pause * En runde *fælles hukommelse.*Romanen er læst færdig – hvad er der sket? * Intro til *det norske barnbokbad.*Første runde præsenteres eleverne for de fire ”rum”, der er markeret med tape på gulvet.  Dernæst får eleverne de formulerede prøvespørgsmål, som de fordeler i de forskellige ”rum”. Vi diskuterer i fællesskab, om spørgsmålene er placeret det rigtige sted. * Spisepause * Anden runde: eleverne formulerer selv spørgsmål til bogen. Se vejledning til metoden *det norske barnbokbad.* * Et kort oplæg om interviewteknik (bibliotekar. Se oplæg til interviewteknik). Herefter øver eleverne interview som rollespil i mindre grupper (3-4 elever). * Kort evaluering     **Fjerde besøg: Forfatteroplæg og interview**   * Forfatter Nicole Boyle Rødtness på scenen. Først et oplæg på cirka 30 minutter – pause – 3 elever (én fra hver deltagende klasse) på scenen. De interviewer med de spørgsmål, de har udarbejdet i fællesskab. Derefter spørgsmål fra salen.     *Alternative forslag til aktiviteter: booktalk, læsemaraton i hyggeligt læsemiljø (måske 1-2 timer), eleverne kan udstille bøger og anmeldelser i biblioteksrummet, arbejde litterært med bogen (f. eks. hovedpersoner i ´den varme stol´, meddigtning, opførsel af scener fra bogen etc), byg scener i lego, klip og mal plakater til PR for bogen.*    OBS! Undervisningen planlægges med så meget elevinvolvering som muligt og med fokus på bevægelse og aktiv deltagelse. |

|  |  |
| --- | --- |
| **Evaluering** | Kort evaluering med tre spørgsmål. Eleverne giver deres mening til kende ved at sætte armene i forskellige positioner:   1. Over hovedet = fantastisk 2. Ud for skuldrene = ok 3. Ned langs kroppen = dårligt   Spørgsmål:   1. Hvad synes I om bogen? 2. Hvordan var det at høre forfatteren? 3. Hvad synes I om hele forløbet på biblioteket?     Anden mulig evalueringsmetode: hver elev tænker på tre ord eller én sætning, som de synes kendetegner forløbet. I rundkreds siger hver elev sine ord eller sætning. |